 **РЕПУБЛИКА БЪЛГАРИЯ**

Министерство на здравеопазването

Министър на здравеопазването

**З А П О В Е Д**

|  |  |
| --- | --- |
|  |  |

На основание чл. 48г, ал. 1 от Наредба № 1 от 2015г. за придобиване на специалност в системата на здравеопазването (Наредба № 1 от 2015 г.) и § 24, ал. 7 от Преходните и заключителните разпоредби към Наредбата за изменение и допълнение на Наредба № 1 от 2015 г. (ДВ, бр. 58 от 2019 г.)

**Н А Р Е Ж Д А М:**

**І.** Определям лечебни заведения, в които специалистите, обучавани на места, финансирани от държавата по клинични специалности, за които са предоставяни средства по чл. 42б на Наредба № 1 от 2015 г., могат да започнат работа по придобитата специалност, както следва:

1. разпределени по специалности за лекари съгласно Приложение № 1;
2. разпределени по специалности за лица с професионална квалификация по медицинска професия от професионално направление „Здравни грижи” съгласно Приложение № 2.

**ІІ.** Определям областите, на територията на които специалистите по т. І. могат да започнат работа по придобитата специалност в лечебни заведения за извънболнична помощ, както следва:

1. разпределени по специалности за лекари съгласно Приложение № 3;
2. разпределени по специалности за лица с професионална квалификация по медицинска професия от професионално направление „Здравни грижи” съгласно Приложение № 4.

**ІІІ**.Заповедта да се публикува на интернет страниците на Министерството на здравеопазването и на Националния център по обществено здраве и анализи.

Контрола по изпълнението на заповедта възлагам на д-р Бойко Пенков – заместник-министър.



**ПРОФ. Д-Р КОСТАДИН АНГЕЛОВ, ДМ**

*Министър на здравеопазването*